CELEX: 62015CN0623
Language: el
Date: 2015-11-20 00:00:00
Title: Υπόθεση C-623/15 P: Αναίρεση που άσκησε στις 20 Νοεμβρίου 2015 η Toshiba Corp. κατά της αποφάσεως που εξέδωσε το Γενικό Δικαστήριο (τρίτο τμήμα) στις 9 Σεπτεμβρίου 2015 στην υπόθεση T-104/13, Toshiba Corp. κατά Ευρωπαϊκής Επιτροπής

25.1.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 27/26
            
         Αναίρεση που άσκησε στις 20 Νοεμβρίου 2015 η Toshiba Corp. κατά της αποφάσεως που εξέδωσε το Γενικό Δικαστήριο (τρίτο τμήμα) στις 9 Σεπτεμβρίου 2015 στην υπόθεση T-104/13, Toshiba Corp. κατά Ευρωπαϊκής Επιτροπής
   (Υπόθεση C-623/15 P)
   (2016/C 027/30)
   Γλώσσα διαδικασίας: η αγγλική
   
      Διάδικοι
   
   
      Αναιρεσείουσα: Toshiba Corp. (εκπρόσωποι: J. F. MacLennan, Solicitor, A. Schulz, Rechtsanwalt, J. Jourdan, avocat, A. Kadri, Solicitor)
   
      Αντίδικος κατ’ αναίρεση: Ευρωπαϊκή Επιτροπή
   
      Αιτήματα
   
   Η αναιρεσείουσα ζητεί από το Δικαστήριο:
   
               —
            
            
               να αναιρέσει την απόφαση του Γενικού Δικαστηρίου στην υπόθεση T-104/13 καθόσον επιβεβαίωσε το συμπέρασμα της Ευρωπαϊκής Επιτροπής ότι η Toshiba είναι αλληλεγγύως και εις ολόκληρον υπεύθυνη για τη συμπεριφορά της MTPD·
            
         
               —
            
            
               να ακυρώσει την απόφαση της Ευρωπαϊκής Επιτροπής στην υπόθεση COMP/39.437 — Σωλήνες για οθόνες τηλεοράσεων και ηλεκτρονικών υπολογιστών καθόσον διαπιστώθηκε ότι η Toshiba παρέβη το άρθρο 101 ΣΛΕΕ και έκρινε την Toshiba αλληλεγγύως και εις ολόκληρον υπεύθυνη για τη συμπεριφορά της MTPD·
            
         
               —
            
            
               να καταδικάσει την Ευρωπαϊκή Επιτροπή στα δικαστικά έξοδα.
            
         
      Λόγοι αναιρέσεως και κύρια επιχειρήματα
   
   Προς στήριξη της αναιρέσεώς της, η αναιρεσείουσα προβάλλει έναν μόνον λόγο αναιρέσεως:
   Το Γενικό Δικαστήριο εφάρμοσε εσφαλμένως την έννοια της επιχειρήσεως κρίνοντας κακώς ότι από ορισμένα στοιχεία προκύπτει ότι η Toshiba ήταν σε θέση να ασκήσει αποφασιστική επιρροή στην MTPD ή είχε πράγματι ασκήσει τέτοια επιρροή, και κρίνοντας ότι το σύνολο των στοιχείων αυτών αρκεί για να συναχθεί ότι η Toshiba έχει ασκήσει τέτοια επιρροή στην MTPD.